open-index/open-wikipedia-markdown huggingface dataset:
Biljna kutikula

[thumb|right| Vodene kuglice na voštanoj kutikuli lišća [kala|kale]]
**Biljna kutikula** je zaštitni film koji prekriva epidermu listova, mlade izdanke i ostale zračne biljne organe bez periderma. Sastoji se od lipida i ugljikovodičnih polimera impregniranih voskom, a sintetiziraju je isključivo epidermne ćelije.

## Opis
[thumb|right|Anatomija lista [eudikotiledone|eudikotiledona]]
Biljna kutikula je sloj lipidnih polimera, impregniranih voskom, koji je prisutan na vanjskim površinama primarnih organa svih vaskularnih kopnenih biljaka. Prisutan je i u grneraciji  sporofita paprati  i u sporofitu i gametofitu  mahovina. Biljna kutikula formira koherentan vanjski pokrov biljke koji može biti izoliran i netaknut tretiranjem biljnog tkiva enzimima poput pektinaza i celulaza.

## Sastav
Kutikula je sastavljena od nerastvorive kutikulske membrane impregnirane i prekrivene rastvorljivim voskom. Kutin, poliester polimer sastavljen od inter-esterificirane omega hidroksi kiseline, koji su umreženi vezama estera  i epoksida, najpoznatija je  strukturna komponenta kutikulske membrane. Kutikula može sadržavati i ugljikovodični polimer poznat kao kutan. Kutikulska membrana impregnirana je kutikulskim voskom. Prekriveni su epikutikulskim voskom, koji je mješavina hidrofobnog alifatskog spoja, ugljovodonika sa dužinama lanaca u tipskom rasponu od C16 do C36.

## Biosinteza kutikulskog voska 
Sadašnje naučno razumijevanje kutikulskog voska je ograničeno, ali su identificirane znatne hemikalije i putevi. Za ovaj vosak se zna da se uglavnom sastoji od spojeva koji potiču od veoma dugolančanih masnih kiselina (VLCFA), kao što su aldehidi, alkoholi, alkani, ketoni  i estri. Također treba napomenuti da su kutikulskom vosku prisutni i drugi spojevi u koji nisu VLCFA derivati, kao što su terpenoidi, flavonoidi

Da bi se formirale komponente kutikulskog voska, VLCFA se modifikuju ili kroz dva identificirana puta: put smanjenja acila ili put dekarbonilacije. Efekt lotusa ima primjenu u biomimetici tehničkim materijalima.

Zaštita od dehidracije koju pruža kutikula majke poboljšava stanje potomstva u mahovine "Funaria hygrometrica"  i u sporofitima svih vaskularnih biljaka. U sjemenjača kutikula ima tendenciju da bude deblja na vrhu lista, ali ne uvijek. Listovi biljaka kserofita prilagođeni vlažnijoj klimi imaju jednaku debljinu kutikule u odnosu na one mezofitne biljke iz vlažnijeg podneblja koji nemaju visoki rizik od dehidracije donjih strana lišća.

## Evolucija
Biljna kutikula jedna je u nizu inovacija, zajedno sa stomama, ksilemom  i floemom i međućelijskim prostorima u biljaka stablašica, a kasnije lisnog mezofila, koje su  biljke evoluirale prije više od 450 miliona godina tokom prelaska između života u vodi i života na kopnu. Zajedno, ova svojstva omogućila su stvaranje uspravnih izdanaka, koristeći zračno okruženje za očuvanje vode interniranjem površina za izmjenu plina, zatvarajući ih u vodonepropusnu membranu i osiguravajući mehanizam za kontrolu promjenjivog otvora zaštitne ćelije stoma, koje reguliraju stope transpiracije i razmjene CO2.

## Reference
Kategorija:Anatomija biljaka
Kategorija:Fiziologija biljaka
Sin (2019)

***Sin*** je bosanskohercegovački film rediteljice Ines Tanović. Film je snimljen u koprodukciji Bosne i Hercegovine, Hrvatske, Rumunije, Slovenije i Crne Gore.

## Radnja 
Arman (18) je usvojen u ranom djetinjstvu, a kratko nakon toga porodica dobija biološkog sina. Arman se bori protivi demonima svoje prošlosti, i u isto vrijeme pokušava zaštiti svog mlađeg brata Dadu od svih izazova velegrada: droge, oružja, odlaska na ratište na Bliskom istoku. Drama prati porodicu slomljenu zbog unutrašnjih napetosti, koja se istovremeno bori za preživljavanje u Bosni i Hercegovini.

## Uloge 
* Bery Jasna Ornela
* Dino Bajrović
* Snežana Bogdanović
* Uliks Fehmiu
* Emir Hadžihafizbegović
* Ermin Bravo
* Izudin Bajrović
* Admir Glamočak
* Minka Muftić
* Mirza Tanović

## Reference 
## Vanjski linkovi 
* Trailer na YouTubeu

Kategorija:Filmovi iz 2019.
Kategorija:Filmovi na bosanskom jeziku
Kategorija:Bosanskohercegovački filmovi
Kategorija:Filmovi u režiji Ines Tanović
Ines Tanović

**Ines Tanović** (rođena 1965 u Sarajevu), jest bosanskohercegovačka režiserka i scenaristkinja.

## Biografija 
Diplomirala je na Akademiji scenskih umjetnosti u Sarajevu, Odsjek za dramaturgiju. Od 1988. član je Udruženja filmskih radnika Bosne i Hercegovine. Trenutno je na funkciji predsjednice Upravnog odbora Udruženja filmskih radnika.

## Filmografija 
* 2019 - Sin (film) - Dugometražni igrani film - (režija, scenarij)
* 2015 - Naša svakodnevna priča - Dugometražni igrani film - (režija, scenarij)
* 2014 - Geto 59 - Kratki dokumentarni film - (režija, scenarij)
* 2012 - Rudnik (dokumentarni film) - Kratki dokumentarni film - (režija, scenarij), ŽIVI SPOMENIK - Kratki dokumentarni film - (režija, scenarij)
* 2011 - Jedan dan na Drini (dokumentarni film) - kratki dokumentarni film - (režija, scenarij)
* 2010 - Neke druge priče - dugometražni igrani film - (režija, scenarij)
* 2009 - Izložba (dokumentarni film) - kratki dokumentarni film - (režija, scenarij)
* 1998 - Sindrom (film) - kratki igrani film - (režija, scenarij)

### Ostali fimovi 
* 2002 - Bez kalorija - kratki igrani film
* 1991 - Čovjek S (film) - kratki igrani film
* 1989 - Idea (film) - kratki igrani film
* 1987 - Krugovi (film) - kratki igrani film

## Reference 
Kategorija:Rođeni 1965.
Kategorija:Biografije, Sarajevo
Kategorija:Bosanskohercegovački režiseri
Kategorija:Živi ljudi
Provodni snopići

**Provodni snopići** su sastavni funkcijski dio provodnih tkiva, koji su u biljnom tijelu najčešće grupisani tako da grade jedinstven provodni sistem. Ovi snopići se posebno  vide na listovima gdje, zajedno sa mehaničkim tkivom, čine lisnu nervaturu. U zavisnosti od osobenosti građe, mogu biti prosti (nepotpuni) ili složeni (potpuni).
***Prosti snopići** sadrže samo ksilem ili samo floem.
***Složeni snopići** sadrže i ksilem i floem.

## Zatvoreni i otvoreni provodni snopići 
[thumb|300px|Kolateralni zatvoreni provodni snopić u stablu [kukuruza (*Zea mays*)]] 
Elementi provodnih snopića nastaju diobom i diferenciranjem ćelija prokambija. Ako se prilikom njihovog formiranja sve ćelije prokambija izdiferenciraju u elemente floema i ksilema takav snopić je **zatvoreni provodni snopić**. Kada  u snopiću zaostane zona prokambijjskog tvornog tkiva, čije ćelije se neprestano dijele i potom diferenciraju u nove tkivne elemente ksilema i floema, onda je je to  **otvoreni provodni snopić**.

## Podjela snopića prema međusobnom položaju floema i ksilema 
Po ovom kriteriju, razlikuju se četiri tipa provodnih snopića: 
# koncentrični,
# kolateralni,
# prijelazni i 
# radijalni.
***Koncentrični provodni snopić** obilježen je time što je jedan od njegovih dijelova u centru, a drugi ga prstenasto opkoljava.
***Kolateralni provodni snopić** ima  ksilem i floem  na istom radijusu, pri čemu se dodiruju; floem je okrenut ka periferiji,a ksilem ka centru stabla.
***Prijelazni provodni snopić** je samo jedna varijanta kolateralnog tipa, jer ima  još jedan floem sa unutrašnje strane ksilema. 
***Radijalni provodni snopić** ima naizmjenične elemente i ksilema i floema,i to tako da se svaki ksilem i svaki floem nalaze na posebnom radijusu.

## Također pogledajte
* Floem
* Ksilem
* Tvorno tkivo

## Reference 
Kategorija:Tkiva
Brakteja

[thumb|250px|Brakteje kod [maslačak|maslačka]]

**Brakteja** – poznata i kao **priperak** – je termin u botanici, koji je uveo Linnaeus, za listoliko tijelo u blizini cvijeta, za razliku od normalnih listova i dijelova perianta.

Glavna funkcija ovog organa nije fotosinteza, nego zaštita cvjetova ili cvasti. Iako su obično zelene, postoje neki izuzeci kada tokom procesa razvoja dobiju raznolik spektar boja, često intenzivnih i upečatljivih, kao u slučaju hortenzije (*Hortenzia*), cvijeta mlječika *Euphorbia pulcherrima*, u rodovima *Bugenvilija* i *Anthurium*, gdje često liče na pravi dio cvijeta.
 
Brakteje su obično manje od normalnih listova, a u nekim slučajevima, kao kod lipe, veće su od cvijetova. U drugim slučajevima, kao što su kompozite (*Asteraceae*) vrlo su male, kao naprimjer kod maslačka (*Taraxacum officinale*) a – za ovu porodicu - oni se često nazivaju i filariole, što je pogrešno, jer su bliže terminu kalikule.

**Brakteole** ili braktejice su mali pricvjetni priperci. Općenito je to svaka ona brakteja koja nastaje na peteljci, koju ne aobuhvata.

## Također pogledajte
*Cvijet
*Cvjetnica

## Reference
## Vanjski linkovi
*https://web.archive.org/web/20101214091359/http://www.textbooksonline.tn.nic.in/Books/12/Std12-Botany-EM.pdf
*http://botanydictionary.org/epicalyx.html

Kategorija:Anatomija biljaka
Kategorija:Botanička nomenklatura
Koncentracijski logori u Nezavisnoj Državi Hrvatskoj

right|300px|thumb|Koncentracijski logori u Nezavisnoj Državi Hrvatskoj označeni brojevima od 1 do 40. Dva takva logora na pripojenim teritorijama su označeni brojevima 54 i 55.
**Koncentracijski logori u Nezavisnoj Državi Hrvatskoj** bili su logori osnovani tokom Drugog svjetskog rata a kojima su upravljale uglavnom hrvatske vlasti a nekima i vlasti Nacističke Njemačke i Fašističke Italije.

Prvi koncentracijski logori koje su ustaške vlasti uspostavile hronološki su prethodili velikim njemačkim koncentracijskim logorima smrti poput Auschwitza i Treblinke.

## Pozadina 
Tokom prvih dana invazije Nacističke Njemačke na tadašnju Kraljevinu Jugoslaviju, uspostavljena je NDH, fašistička marionetska država, kojom je upravljao ustaški režim. Ideologija ustaškog pokreta bila je spoj nacizma, katoličanstva i hrvatskog ultranacionalizma. Ustaše su podržale stvaranje Velike Hrvatske koja bi se prostirala do rijeke Drine i periferije Beograda. Pokret je naglasio potrebu stvaranja *čiste* Hrvatske što je neminovno značilo istrebljenje svih nehrvata kao i Hrvata protivnika takve ideologije.

Veliki ideološki utjecaj na hrvatski nacionalizam ostvario je Ante Starčević, političar iz 19. vijeka i po mnogima *otac domovine* koji je svojim djelima postavio temelj hrvatskog nacionalizma. Propagirao je stvaranje Velike Hrvatske, domovine svih Hrvata a koja je trebala obuhvatila teritorije naseljene drugim slavenskim narodima Bošnjacima, Slovencima i Srbima pri tome smatrajući Bošnjake i Srbe Hrvatima koji su konvertirali na islam odnosno pravoslavlje dok su Slovenci smatrani "planinskim Hrvatima".

Ustaške vlasti NDH-a su koristile Starčevićeve teorije za opravdanje pripajanja Bosne i Hercegovine Hrvatskoj, a Hrvatsku su smatrali kao spoj dvije glavne etnokulturne komponente: Hrvata katolika i Hrvata muslimana, jer su ustaše bosanske muslimane odnosno Bošnjake doživljavali kao religiju *koja istinski čuva krv Hrvata.*

Povodeći se tom ideologijom tokom Drugog svjetskog rata na prostoru tadašnje NDH osnovani su mnogi koncentracijski logori.

## Logori kojima su upravljali ustaše 
## Logori pod upravom Nacističke Njemačke 
Osim koncentracijskih logora koji su se nalazili na teritoriji NDH-a a kojima su upravljale hrvatske vlasti tokom drugog svjetskog rata postojali su i logori koji su bili pod upravom Trećeg Rajha a to su sljedeći logori:

* Koncentracijski logor Sajmište (Zemun)
* Koncentracijski logor Sisak
* Koncentracijski logor Vinkovci
* Koncentracijski logorJankomir

## Logori pod kontrolom Italijana 
Vlasti Fašističke Italije logore na teritoriji NDH-a su uglavnom osnivali na nekim od ostrva koji su se nalazili pod italijanskom sferom uticaja. Ti logori su bili:
* Koncentracijski logor Kraljevica
* Koncentracijski logor na Braču
* Koncentracijski logor na Hvaru
* Koncentracijski logor Gruž
* Koncentracijski logor Kupari
* Koncentracijski logor na Lopudu

### Logori na pripojenoj teritoriji 
* Koncentracijski logor na Molatu
* Koncentracijski logor na Rabu

## Napomene 
## Reference 
Kategorija:Holokaust
N
Kategorija:Koncentracijski logori u Nezavisnoj Državi Hrvatskoj
Statua Borislava Pekića u Beogradu

mini|desno|Spomenik Borislavu Pekiću
**Statua Borislava Pekića u Beogradu** u beogradskoj gradskoj općini Vračar, postavljena je u čast srpskog i jugoslavenskog književnika, filmskog scenarista i dramaturga Borislava Pekića.

## Položaj 
Spomenik se nalazi na stepenicama vračarskog Cvetnog trga, na uglu Njegoševe ulice i Ulice Kralja Milana, a svečano je otkriven 2. marta 2016. godine. Spomenik je u prisustvu Pekićeve supruge Ljiljane Pekić, otkrio srpski političar Aleksandar Vučić, tadašnji premijer Srbije.

## Izgradnja 
Spomenik je izradio vajar Zoran Ivanović u bronzi u prirodnoj veličini i prikazuje Pekića u sjedećem položaju na stepenicama Cvetnog trga. U Odboru za izradu spomenika bili su: Dragan Velikić, Ljiljana Pekić. U podnožju statue na prvoj stepenici na bronzanoj ploči ispisano je ime pisca sa godinom rođenja i smrti.

## Reference 
Kategorija:Spomenici u Beogradu
Kategorija:Borislav Pekić
Kategorija:Vračar
Kategorija:Skulpture iz 2016.
Arhegonija

right|thumb|240px|Dijagram arhegonijske anatomije
**Arhegonija** ili **arhegonij** (od stgrč. ἀρχή - *arhi* = početak + γόνος – *gonos* = potomstvo), je višećelijska struktura ili organ gametofitne faze određenih biljaka, koji proizvodi i sadrži ovume ili ženske gamete. Odgovarajući muški organ naziva se anteridija. Arhegonija ima dug vratni kanal ili šupljinu i zadebljalu bazu. Arhegonije se obično nalaze na površini biljnog talusa, mada su u papratima ugrađene u njega.
 
## Bryophyte
Kod briofita i ostalih skrivenosjemenjača spermatozoidi do arhegonija dopiru plivanjem u vodenim površinskim filmovima, dok u Pinophyta i Angiospermae, polen raznose vjetrovi ili životinjski vektori, a sperma se prenosi pomoću polenove cijevi.
[thumb|Obrazac ekspresije gena određen histohemijskim GUS analizama u *[Physcomitrella patens*]]
Kod mahovine *Physcomitrella patens*, arhegonije nisu ugrađene, ali se nalaze na vrhu lisnatih gametofora (slika). Polikombni protein FIE izražava se u neplodnoj jajnoj ćeliji (desno, plava boja), nakon što ga otkriva GUS obojenje. Ubrzo nakon oplodnje FIE gen se u mladom embrionu inaktivira (plava boja se više ne vidi, lijevo).

## Gimnosperme
Kod gimnospermi, arhegonije su mnogo smanjene i ugrađene u megagametofite. Izraz se ne koristi za angiosperma ili gnetofite *Gnetum* i *Welwitschia*, jer se megagametofit svodi na samo nekoliko ćelija, od kojih se jedna razvija u jajnu ćeliju. Funkciju okruženja gameta velikim dijelom preuzimaju diploidne ćelije megasporangija (nukelus) unutar ovule. Gymnospermae imaju arhegonije formirane nakon oprašivanja unutar ženkskih šišarki četinjača (megastrobili).

## Također pogledajte
*Spolno razmnožavanje

## Reference
## Vanjski linkovi
Kategorija:Anatomija biljaka
Kategorija:Razmnožavanje
Batwoman (serija)

***Batwoman*** jest američka superherojska serija koju su razvili Caroline Dries i Greg Berlanti. Serija je zasnovana na liku iz DC Comics-a Batwoman. Serija je premijerno emitirana 6. oktobra 2019. godine na The CW. Snimana je u Vancouveru, Britanskoj Kolumbiji.

## Uloge 
### Glavne uloge 
* Ruby Rose kao  Kate Kane / Batwoman
* Rachel Skarsten kao Beth Kane / Alice
* Meagan Tandy kao Sophie Moore
* Nicole Kang kao Mary Hamilton
* Camrus Johnson kao Luke Fox
* Elizabeth Anweis kao Catherine Hamilton-Kane
* Dougray Scott kao Jacob Kane

### Ponavljajuće uloge 
* Rachel Maddow kao the voice of Vesper Fairchild
* Sam Littlefield kao Mouse
* Sebastian Roché kao Dr. Campbell

### Gostujuće uloge 
* Greyston Holt kao Tyler:
* Chris Shields kao Michael Akins
* Gabriel Mann kao Thomas "Tommy" Elliot
* Rachel Matthews kao Magpie

## Epizode 
## Proizvodnja 
U julu 2018. godine, najavljeno je da The CW planira napraviti seriju zasnovana na liku Batwoman, koja će se premijerno emitirati 2019. godine. Za scenaristu serije izabrana je Caroline Dries a za producenta Greg Berlanti, Sara Schecter i Geoff Johns. U aprilu 2019. godine, The CW najavio je seriju koja će se emitirati 6. oktobra 2019. godine u 8:00(ET).

## Snimanje 
Snimanje 1. epizode započeto je 4. marta a završeno je 25. marta 2019. godine u  Vancouveru, Britanskoj Kolumbiji. Serija snimana je i u Chicago. Snimanje ostalih epizoda započeto je 4. jula a trebalo bi završiti 2. decembra 2019. godine.

## Emitiranje 
Serija je premijerno emitirana 6. oktobra 2019. godine, a emitira se u 8:00 (ET).

## Recepcija 
### Kritike 
Na sajtu Rotten Tomatoes, serija ima prolaznost 90%, sa prosječnom ocjenom 6,42/10 na temelju 40 recenzija.

## Reference 
## Vanjski linkovi 
* 

Kategorija:Američke TV-serije sa početkom prikazivanja 2019.
Mesophyllum

***Mesophyllum*** je rod crvenih algi iz porodice *Hapalidiaceae*.

## Vrste
## Bibliografija
*Lemoine, M. (1928). Un nouveau genre de Mélobésiées: Mesophyllum. Bulletin de la Société Botanique de France 75: 251-254.
*Hamel, G. & Lemoine, P. (1953). Corallinacées de France et d'Afrique du Nord. Archs Mus. nat. Hist. nat. Paris VII Ser. 7, 1: 15-136.
*Patterson, D. (2001). Platypus checklist of Protoctista.

## References
## Vanjski linkovi
Kategorija:Alge
Kategorija:Taksonomija
Tiloza

[thumb|right|Presjek drveta *[Carpinus betulus* na kojem se vidi tamno područje koje je posljedica tiloze, odgovorne za gljivičnu infekciju]]
**Tiloza** je rastezanje ćelije biljnog parenhima poput mjehura u lumen susjednih sudova. Izraz *tiloza* sažima fiziološki proces i rezultirajuću okluziju u ksilemu drvenastih biljaka kao odgovor na povredu ili kao zaštitu od propadanja u srži drveta.

To je ključni proces u vidu jednog od obrazaca raspadanja drveća (CODIT) i drugih drvenastih biljaka

## Anatomija
Promatrane u presjeku pod mikroskopom, tiloze se pojavljuju kao ispupčenja slična balonu koja potiču iz aksijalnih paratrahealnih parenhimskih ćelija u ksilemskom provodnom sudu kroz jame koje ih povezuju. U nekim vrstama može postojati jasna barijera između tiloza koje izviru iz jama u sudove, dok se u drugim slučajevima teško mogu razlikovati.

## Uloga u kompartmenizaciji 
Tiloza u sudovima cvjetnica suzbija aksijalno širenje gljivičnih hifa i drugih patogena usporavajući njihovo vertikalno širenje s fizičkom barijerom. Sličan proces se događa u golosjemenjačama, jer blokiraju pristup traheidama zatvaranjem jama koji ih spajaju jednu s drugom.
Blokirani sudovi također pružaju zaštitu protiv radijalnog širenja patogena, ograničavajući njihovo horizontalno širenje kroz stabljiku biljke. Zaštita je jača na granicama na kojima se godišnji prstenovi sastaju.
Na efikasnost vertikalnih i horizontalnih barijera utiče brzina kojom ih tiloze uspostavljaju, što je obično brže u zdravijim biljkama. a zatim unose žive aksijalne paratrahealne ćelije parenhima. Kako drvo raste, sadržaj ćelije parenhima prodire u mrtve sudove kroz jamu koja povezuje to dvoje. Zatim ćelija parenhima odumire, onda kad se njegov sadržaj degradira u prazan prostor suhog provodnog suda, a jako djelotvorne tvari koje inhibiraju raspad, osobito tanin, nastaju i apsorbiraju susjedne zidove sudova.

## Reference
## Vanjski linkovi
* Pictures of tylosis in *Ulmus* (Elm), with detailed description of the process

Kategorija:Anatomija biljaka
Kategorija:Šumarstvo
Kategorija:Drvo
Hapalidiaceae

***Hapalidiaceae***  je porodica crvenih algi iz reda  Corallinales.

## Niži taksoni 
Rod:*Nullipora*

Potporodica  1: Austrolithoideae
:Rodovi: *Austrolithon*, *Boreolithon*, *Epulo*.

Potporodica  2: Choreonematoideae
:Rodovi: *Choreonema*, *Endosiphonia*.

Potporodica 3: *Melobesioideae
:Rodovi: *Agardhina*, *Antarcticophyllum*, *Apora*,   *Chaetolithon*,  *Clathromorphum*, *Eleutherospora*, *Epilithon*,  *Exilicrusta*, *Hapalidium*, *Juergensia*, *Kvaleya*, *Leptophytum*, *Lithothamnion*, *Mastophoropsis*, *Melobesia*, *Mesophyllum*, *Neopolyporolithon*,  *Phymatolithon*, *Polyporolithon*, *Sphaeranthera*, *Squamolithon*, *Stereophyllum*, *Synarthrophyton''.

## Reference
## Bibliografija
*Gray, J.E. (1864). Handbook of British Water-Weeds or Algae.. pp. i-iv, 1-123. London: R. Hardwicke.
*Harvey, A.S., Broadwater, S.T., Woelkerling, W.J. & Mitrovski, P.J. (2003). Choreonema (Corallinales, Rhodophyta): 18S rDNA phylogeny and resurrection of the Hapalidiaceae for the subfamilies Choreonematoideae, Austrolithoideae and Melobesioideae. Journal of Phycology 39: 988-998.
*Yoon, H.S., Muller, K.M., Sheath, R.G., Ott, F.D. & Bhattacharya, D. (2006). Defining the major lineages of red algae (Rhodophyta). Journal of Phycology 42: 482-492.
*Guiry, M.D. (2009). Hapalidiaceae. In: Guiry, M.D. & Guiry, G.M. (2009). AlgaeBase. World-wide electronic publication, National University of Ireland, Galway.
* Adele S. Harvey, Wm J. Woelkerling and Alan J. K. Millar An account of the Hapalidiaceae (Corallinales, Rhodophyta) in south-eastern Australia

## Vanjski linkovi
Kategorija:Alge
Kategorija:Taksonomija
Tadžurski zaliv

**Tadžurski zaliv** je zaliv u slivu Indijskog okeana, na Afričkom rogu. Nalazi se južno od moreuza Bab-el-Mandeba, odnosno od ulaza u Crveno more. U zalivu se nalazi mnogo ribolovnih područja a obiluje i koralnim grebenovima a bogat je i bisernim ostrigama. Veći dio obale zaliva čini teritorija Džibutija, osim kratkog dijela na južnoj obali koji je dio teritorije Somalije.

Ostala morska staništa zaliva uključuju slojeve morske trave, slaništa i mangrove.

## Historija 
Ugovor iz augusta 1840. godine a koji se odnosio na produbljivanje prijateljstva i razvoja trgovine sklopljenog između sultana Mohameda bin Mohammeda iz Tadžoura i komandanta Indijske mornacije Roberta Moresbyja, tretirao je i prodaju ostrva Moucha, centralnog ostrva u Tadžurskom zalivu, Velikoj Britaniji za deset vreća riže. Prodaja je međutim, uslijedila nakon bilo kakvog interesovanja. 1887. Velika Britanija je ustupila suverenitet ostrva Francuskoj istovremeno priznajući francusku sferu utjecaja u Tažurskom zalivu, u zamjenu za francusko odustajanje od bilo koje vrste prava na grad Zeilu i njena susjedna ostrva.

## Geografija 
Površina zaliva iznosi 347&nbsp;km2. Maksimalna dužina (od Sagalla do Obocka) je 64&nbsp;km, a širina varira i maksimalna iznosi oko 26&nbsp;km. Zaliv je relativno plitak sa dubinom koja se smanjuje od ulaza u njega prema unutrašnjosti. Obala je uglavnom strma a postoje i mnoge pješčane dine s povremenim palmama dok je južna obala ravnija i plitka.

Na ulazu u zaliv nalazi se grupa malih ostrva Moucha i Maskali. Na dnu zaliva, razdvojen samo uskim pojasom zemlje nalaze se uvale Ghoubbet-el-Kharab i Assal (Asalsko jezero) (površine 54&nbsp;km2). U geološkom smislu zaliv se prostirao i površinom Asalskog jezera koje se trenutno nalazi oko 155 metara ispod nivoa mora.

## Ostrva 
U zalivu se nalazi mnogo manjih ostrva od kojih je najveće ostrvo Moucha. U historijskom smislu zaliv je vrlo značajan jer su ga tokom prošlosti koristile kolonijalne sile poput Engleske i Francuske za trgovinu ili kao teritorijalnu akviziciju.

## Stanovništvo 
Priobalno područje zaliva je daleko gušće naseljenije u odnosu na džibutsko zaleđe tako da se na njegovim obalama nalaze važniji i veći gradovi ovog područja kao što su:

* Djibouti – 529.000
* Tadžura – 45.000
* Obock – 21.000
* Loyada – 1.367
* Sagallo – 719 u Džibutiju i Lawyacado s 1.650 stanovnika u Somaliji.

## Reference 
Kategorija:Adenski zaliv
Kategorija:Afrički zalivi
Kategorija:Zalivi Indijskog okeana
Okultizam

**Okultizam** (latinski: *occultus* – skriveno, tajno) odnosi se na skriveno znanje ili agnostičko znanje.
Okultna znanja su ona znanja koja su morala ostati skrivena i nisu se smjela širiti iznad određenih krugova. Okultizam danas predstavlja učenje duboke umne filizofije i realnosti koja se širi izvan aktuelne normale, tj. opipljive fizičke logike. Poznato je da se nekada praktikovao unutar krugova slobodnih zidara (masoni) i templara.

Termin *okultno* se koristi u etiketiranju raznih magijskih organizacija ili redova, kao i vježbi i učenja koja su one propovijedale. Ovaj termin se širi i obuhvata brojnu literaturu i spiritualnu filozofiju čiji je vrhunac vidjelo doba renesanse.

## Etimologija 
Riječ *occultus* prvi je upotrijebio njemački liječnik Cornelius Agrippa u knjizi "De Occulta Philosophia" (*O tajnoj filozofiji*), objavljenoj 1533. godine, a koja predstavlja najpoznatije djelo o magiji u renesansi.

S druge strane riječ *okultizam* prvi je izrijekom spomenuo francuski okultist Eliphas Levi 1856. godine: "*Usudili smo se prokopati po ruševinama bivših svetišta okultizma*."

## Tajna vještina 
Okultizam je i vjerovanje u "okultne sile" i praksa "okultnih znanosti". Okultizam zastupa postojanje "fluida" putem kojih se nevidljivi svijet očituje u vidljivom, istražuje analogije i veze između vidljivog i nevidljivog, i odnos između bića i vidljivih pojava. Zalaže se za čuvanje tajnosti dogme i obreda. Okultizam u užem smislu podrazumijeva sva okultna umijeća i okultne znanosti.

Jednako tako, okultizam označava tajnu vještinu i proces spozanje više i nedokučive istine. Često se povezuje i nadopunjuje religijskim i filozofskim elementima poput gnosticizma, hermetizma, neoplatonizma, kabale, teleme i teozofije.

Među okultne znanosti općenito se ubrajaju alkemija, astrologija, magija, hermetizam, kabala, tarot i numerologija.

## Negativno značenje 
Ovaj pojam često se koristi i u negativnom smislu. Štetan utjecaj pripisuje se raznim pokretima i osobama koje se vezuju uz sam okultizam. Pokreti i pojave kao što su sotonizam, spiritizam, crna magija, crna misa, kao i pojedinci koji se bave ovim djelovanjima, opisuju se kao štetni, namijenjeni samo stjecanju osobne koristi; ili se jednostavno tako tumače zbog izvođenja tajnih nepoznatih obreda koje navodno zahtijevaju ljudske žrtve, prolijevanje krvi i slično.

## Također pogledajte 
* Kult

## Reference 
## Vanjski linkovi 
* 

Kategorija:Znanje
Peteljčica

[thumb|right|250px|List ruže (*[Rosa canina*), ima peteljčice (*petiole*), dvije lisnate  stipule, rahis i pet listića]]
**Peteljčice** ili **petiole** – u botanici – su  drške koja pričvršćuju  listić  u složenom listu. Izdanci koji se kod svake vrste pojavljuju na svakoj strani peteljki nazivaju se stipule. Listovi kojima nedostaje peteljka nazivaju se sjedeći ili *petiolatni*.

## Opis
thumb|Okupljeni peteljčice rabarbare sa pričvršćenim listovimsa
Peteljčica  je drška koji na listiću  za  povezivanje sa centralnom peteljkom složenog lista. U petiolatnim listovima  lisna drška (petiol) može biti dugačka, kao i u listovima celera i rabarbare, kratka ili potpuno odsutna, u tom slučaju se lopatica pričvršćuje izravno na stabljiku i kaže se da je *sjedeća*. Subpetiolatni 'listovi su gotovo petiolatni ili imaju izrazito kratku peteljku i mogu izgledati kao sjedeći. Kod  nekih drugih biljnih grupa, poput roda *[Veronivca*), petiolatni  i sjedeći listovi  mogu se pojaviti kod različitih vrsta.

U biljkama sa složenim listovima listići su pričvršćeni na nastavak peteljke zvan [rahis. Svaki listić može biti pričvršćen na rahisu kratkom peteljkom koja se naziva peteljčica ili petiola. Mogu biti zadebljale regije na bilo kojem kraju peteljke poznate kao pulvine, koje se sastoje od fleksibilnog tkiva, omogućavavajući  pokrete  listova. Pulvina je uobičajena u porodici grahova *Fabaceae* i porodici biljaka za molitvu *Marantaceae*. Pulvinus na peteljčici naziva se pulvinulus.

## Također pogledajte
* Hiponastijski odgovor
* Cvjetna peteljka

## Reference
## Vanjski linkovi
*

Kategorija:Morfologija biljaka
Kategorija:Anatomija biljaka
Cvjetna peteljka

[thumb|Ocvijeće *[Delphinium nuttallianum*. Svaki cvijet stoji na cvijet se održava na peteljci dugoj  nekoliko centimetara.]]
**Cvijetna peteljka** ili  **pedicel** je drška koja pričvršćuje jedan cvijet na ocvijeće. Takve su cvasti opisane kao **pedicelatne**.

## Opis
[thumb|200px|left| Sjedeći cvijetovi (nedostaje peteljka) običnog [matičnjaka]]
Termin cvijetna peteljka se odnosi na strukturukoja  povezuje jedan cvijet za njegovo ocvijeće. U nedostatku pedicela, cvjetovi se opisuju kao sjedeći. Cvijetna peteljka  se također primjenjuje na opis  peteljke  fruktifikacije. Termin  "pedicel" potiče od latinskog * *pediculus*, što znači „malo stopalo“.  Stabljika ili grane glavne stabljike u cvasti koju drži jedna grupa drški naziva sde  peteljka. Pedicel može biti povezan sa braktejom ili braktejama.

## U kultivaciji 
Kod vrsta  bundeva za noć vještica (eng. * Halloween'')  ili skvoš biljaka, oblik peteljki je dobio posebnu pažnju, jer  uzgajivači pokušavaju optimizirati veličinu i oblik peteljka za najbolji "poklopac" za "jack-o '-lantar.
center|Dijagram dijelova cvijeta

## Galerija

Datoteka:Taraxacum officinale - Köhler–s Medizinal-Pflanzen-135.jpg|thumb|center|Maslačak s cvjetnom osovinom i peteljkama cvasti
Datoteka:Asclepias amplexicaulis.jpg|Duge peteljke  mliječna trave. s jednom peteljkom
Datoteka:314 Prunus avium.jpg|Peteljka trešnje na cvijetu i plodu 
Datoteka:Cucurbita pedicel of mature fruit farmersmarket09093.jpg| Drška bundeve

## Također pogledajte
* Sesilnost
* Stablo
*Cvijet
*List

## Reference
## Bibliografija
*  

Kategorija:Morfologija biljaka
Kategorija:Anatomija biljaka
Katafil

[thumb| Lisni pup američke „slatke gume“ (*[Liquidambar styraciflua *); katafili koji pokrivaju pupoljak imaju malo hlorofila, ali oni će otpasti, umjesto da prerastu u fotosintetske listove.]]
[thumb|right| Stabljike roda *[Athrotaxis* prekrivene su malim ravnim šiljastim lišćem nazvanim "ljuskasti listovi" ili "katafili".]]
**Katafili**, ponekad i **katafilumi** i **katafilski listovi**  (grč. κατά – *kata* = dolje + φύλλον – *filon* = list)  – u morfologiji biljka – su reducirani, mali listovi. Mnoge biljke imaju i „prave listove“ („eufili“) koji obavljaju većinu fotosinteze, i katafile koji su modificirani za obavljanje drugih specijaliziranih funkcija.

Katafili uključuju brakteje, brakteole, pupoljke i ljuskice, kao i sve sitne listove koji podsećaju na ljuskice, poznate kao **lisne ljuske** ili ljuspe 

## Također pogledajte
* List
*Lukovica
*Pupoljak

## Reference 
Kategorija:Morfologija biljaka
Sesilnost (botanika)

[thumb|Višegodišnja divlja [cvjetnica *Trillium cernuum * ima tri lista koji  su **sjedeći**na vrhu stabljike.]]
**Sesilnost**, kao  **sjedenje** na površini  – u  botanici – je svojstvo biljnih dijelova koji nemaju  peteljku ili dršku. Cvjetovi  ili listovi rastu („sjede“)  direktno na stabljici. Listovima većine monokotiledona nedostaju peteljke.

Termin sesilnost se koristi i u mikologiji da opiše gljivična plodna tijela koja su vezana ili sjede direktno na površini podloge, jer im nedostaje potporne stipula ili peteljka.
Ostali primjeri sesilnih cvjetova uključuju rodove *Achyranthus*, *Saffron*, itd.

Biljni organi ili dijelovi koji se opisuju kao  **subsesilni** ili **polusjedeći**, nisu kompletno, nego djelimično su sjedeći.

## Također pogledajte
* Peteljčica
*List
## Reference
Kategorija:Morfologija biljaka
Kategorija:Gljive
Kategorija:Morfologija i anatomija gljiva
ABC model razvoja cvijeta

[thumb|Dijagram eksprecije gena ABC u diviziji [Verticillium (*Arabidopsis thaliana*). Geni klase A (plavi) utiču na latice i čašicu, klasa B (žuti) utiču na latice i prašnike, klasa C (crveni) utiču na miris i latice.]]
**ABC model razvoja cvijeta** u cvjetnica  formulirali su Enrico Coen i Elliot Meyerowitz 1991. godine.  Ovaj model je razvijen je  iz zapažanja o homeotskim mutantima. ABC model opisuje kako ekspresija faktora transkripcije u različitim dijelovima cvijeta regulira razvoj cvjetnih organa.

Dva ključna zapažanja dovela su do formuliranja ove teorije. Prvo, otkrivanje homeotskih mutacija,  u kojima se organ razvija na drugom području od mjesta gdje bi trebalo razvijati u normalnim uvjetima. Naprimjer,  divlja ruža ima samo pet latica, ali mnogo prašnika. Vrtna ruža, s druge strane, ima homeotsku mutaciju koja podstiče razvoj latica,  umjesto prašnika. Drugo, svaki gen koji utiče na identitet cvjetnog organa utiče na dvije skupine cvjetnih organa koji su odgovorni za razvoj latica i prašnika ili utiču i na latice i  na prašnike.

Geni koji kontroliraju razvoj cvjetnih organa podijeljeni su u tri klase, ovisno o tipu tijela koje razvijaju. Mutacije gena klase A utiču na čašice i latice. Mutacije klase B utječu na latice i prašnike, dok mutacije u genima klase C utiču na miris i prašnike. Sva tri ova gena nazivaju se homeotski geni, koji su prevedeni u proteine. Svaki od ovih proteina sadrži MADS-box sekvencu, regiju koja se veže na DNK, na razini genskih promotora i regulira njegovu transkripciju. Kao i svi faktori transkripcije stoga regulišu ekspresiju određenih proteina, u ovom slučaju onih koji kontroliraju razvoj cvjetnih organa.

## Također pogledajte 
* Cvijet
* Cvjetnica

## Reference 
Kategorija:Magnoliophyta
Kategorija:Evolucijska biologija
Kategorija:Razvojna genetika
Kategorija:Mutacije
Pretprofazni prsten

[thumb|Pretprofazni prsten pokazuje ravan ćelijske diobe: 1) Nastanak pretprofaznog prstena tokom [profaza|rane profaze. 2) Metafazno vreteno usmjerava se prema ekvatorijalnoj ravni, duž strukture koju označava predprofazni prsten. 3) Fragmoplast i ćelijska ploča nastaju duž ravni koju označava pretprofazni prsten. 4) Novi čelijski zid ćelija  kćerki spaja se s matičnim ćelijskim zidom, duž linije pretprofaznog prstena.]]
**Pretprofazni prsten** ili **pretprofazna traka** je struktura biljnih ćelija tokom diobe. To je gusti snop mikrotubula i mikrofilamenata koji podupiru fragmosom, a nalazi se neposredno ispod plazmamembrane. Pojava ovog prstena prvi je znak je da će uskoro ući u ranu profazu. 
Uz fragmosom je prvi mikroskopski vidljivi znak da će stanica ići u proces mitoze. Prvi zapazili i opisali Jeremy Pickett-Heaps i Donald Northcote na Univerzitetu u Cambridgeu.  1966. godine.

Početkom rane profaze, kortikalne mikrotubule nestaju i skupljaju se u gusti prsten ispod plazmatske membrane. Ovaj  pretprofazni prsten pružs  se duž ekvatorske ravni budućeg diobenog vretena i označava ravan podjele ćelije i buduće mjesto ćelijske ploče. Čine ga mikrotubule i mikrofilamenti (aktina), s kojim ulazi u profazu. Diobeno vretena nastaje tokom profaze s osovinom koja je  okomita na ravan koja je okružena pretprofaznim prstenom.
 
Biljne ćelije nemaju centrosome kao centre organiziranja mikrotubula (MTOC). Umjesto toga, mikrotubule (mikrocjevčice) iz diobenog vretena opljaju se na jedarnoj površini  i reorijentiraju radi stvaranja diobenog vreterna, prema kraju profaze. Pretprofazni prsten također funkcionira u pravilnom usmjeravanju diobenog vretena i pridoni efikasnoj stvaranju vretena tokom prometafaze.

## Također pogledajte
*Mitoza

## Reference
## Vanjski linkovi
*https://archive.today/20130415135325/http://mplant.oxfordjournals.org/cgi/content/short/1/6/950  
*https://archive.today/20130415135325/
*https://archive.today/20130415135325/http://mplant.oxfordjournals.org/cgi/content/short/1/6/950

Kategorija:Mitoza
Grozd

[thumb|Grozdasta cvast [bagrema]]
**Grozd** ili **racema** (lat. *racemus*) je vrsta cvasti iz grupe jednostavnih racemoznih cvasti. Ove cvasti imaju dugačku glavnu osovinu na kojoj su drške sa cvijetovima. Peteljke na glavnoj osovini su približno iste dužine. Terminalni cvijet može, ali ne mora bitiprisutan, odnosno nije nužno da se formira. Cvjetovi u grozdu  mogu da rastu na sve strane, ali on može biti i dvostran i jednostran (npr. kod vrste gladiola (*Gladiolus imbricatus*). Listići koji se nekada pojavljuju na glavnoj osovini ustvari su brakteje.
120px|left|thumb|Grozd ili racema, pojednostavljeno
Cvast u obliku grozda imaju šimširika, đurđevak, rezeda, bagrem, te skoro sve vrste iz porodice *Brassicaceae*. Zumbul ima velike cvasti koje mogu imati i više stotina cvjetova.

## Reference 
Kategorija:Cvijeće
Kategorija:Morfologija biljaka
Štitasta cvast

**Štitasta cvast**  je ona  cvast koja se sastoji od niza kratkih cvjetnih peteljki (zvanih Petelkice).  Riječ je skovana u botanici 1590-ih, od latinskog „umbrella“ = suncobran, kišobran. Tada su sve ovakve biljke svrstavane u ondašnji porodicu *Umbeliferae* (štitnjače ili štitarke).

Raspored može varirati od ravnog vrha do gotovo sfernog oblika. Kišobranasti štitovi  mogu biti jednostavni ili složeni. Sekundarni složena struktura ove cvasti poznata je pod nazivom **umbellule** (kišobrančić) Mali kišobran naziva se umbelula. Raspored cvjetova u ovoj cvasti naziva se *umbelatni* ili  ponekad i *subumbelatni* (gotovo umbelatni).

Ovakve cvasti  su karakteristični za biljke kao što su  mrkva, peršun, kopar i koromač, u obporoici  *Apiaceae*; bršljan, *Aralia* i *Fatsia* u porodici  *Araliaceae*; luk (*Allium*) u pofodici *Alliaceae*. Komprimirana  cvast cima, naziva se *umbliformna*  ako nalikuje kišobranu

## Galerija

Datoteka:Conioselinum pacificum 3573.JPG|Složena cvast  *Conioselinum pacificum* (*Apiaceae*)
Datoteka:Daucus carota May 2008-1 edit.jpg|Složeni štit  divlje mrkve, *Daucus carota* (Apiaceae)
Datoteka:Fatsia japonica1.jpg|Jednostavni štit *Fatsia japonica* (*Araliaceae*)
Datoteka:Primula veris (inflorescense).jpg|Involukralna brakteja, jednostavna cvast  *Primula veris*

## Također pogledajte
*Cvast

## Reference
## Dopunska literatura
*
*
*

Kategorija:Apiales
Kategorija:Morfologija biljaka
Spisak nogometnih reprezentativaca Hrvatske

**Spisak igrača nogometne reprezentacije Hrvatske** prikazuje spisak svih nogometaša koji su odigrali jednu ili više utakmica za nogometnu reprezentaciju Hrvatske od prve zvanične utakmice Hrvatske do danas. Trenutni rekorder po broju nastupa je Darijo Srna sa 134 odigranih utakmica u nacionalnom dresu. Davor Šuker je rekorder po broju postignutih golova za nacionalni tim Hrvatske sa 45 postignutih golova. U tabeli ispod prikazani su svi nogometaši koji su nastupili u zvaničnim utakmicama reprezentacije Hrvatske kao i broj postignutih golova za nacionalni tim. Također, u tabeli je prikazan i datum debija kao i reprezentacija protiv koga je nogometaš debitirao. Imena reprezentativaca u podebljanim slovima su pozvani 2019.]] godine u reprezentaciju.

## Spisak reprezentativaca 
[mini|200px|desno|[Darijo Srna]]
[mini|200px|desno|[Luka Modrić]]
[mini|200px|desno|[Ivan Rakitić]]
[mini|200px|desno|[Vedran Ćorluka]]
[mini|200px|desno|[Mario Mandžukić]]
[mini|200px|desno|[Ivan Perišić]]
[mini|200px|desno|[Niko Kovač]]
[mini|200px|desno|[Domagoj Vida]]
[mini|200px|desno|[Dejan Lovren]]
[mini|200px|desno|[Igor Tudor]]
[mini|230px|desno|[Milan Badelj]]
[mini|170px|desno|[Ivan Strinić]]
[mini|200px|desno|[Andrej Kramarić]]
[mini|200px|desno|[Šime Vrsaljko]]
[mini|200px|desno|[Danijel Subašić]]
[mini|200px|desno|[Ante Rebić]]
[mini|200px|desno|[Tin Jedvaj]]
[mini|250px|desno|[Marko Pjaca]]
[mini|200px|desno|[Lovre Kalinić]]
[mini|200px|desno|[Nikola Vlašić]]
[mini|180px|desno|[Matej Mitrović]] 
[mini|200px|desno|[Duje Ćaleta-Car]]
[mini|200px|desno|[Ante Ćorić]]
[mini|200px|desno|[Simon Sluga]]

## Vanjski linkovi 
*  Nogometni savez Hrvatske
*Hrvatska  na FIFA.com
*Hrvatska na UEFA.com

Spisak svih reprezentativaca
Provodno tkivo

[thumb|right|250px|Poprečni presjek stabljike [celera, prikazuje vaskularne snopove, koji uključuju i floem i ksilem.]]
[thumb|right|250px| Detalj vaskulature [lista kupine.]]
**Provodno tkivo** ili  **vaskularno tkivo** je složeno vodljivo tkivo, formirano od više vrsta ćelija, koje se nalazi u vaskularnih biljaka. Primarne komponente vasovog  tkiva su ksilem i floem. Ta dva tkiva unutra prenose tečnost i hranjive sastojke. Postoje i dva meristema,  povezana sa vaskularnim tkivom: vaskularni kambij i plutni kambij. Sva vaskularna tkiva unutar određene biljke zajedno čine njen  **vaskularni ili provodni  sistem**.

Ćelije u provodnom tkivu su obično duge i vitke. Budući da ksilem i floem funkcioniraju u provođenju vode, minerala i hranjivih sastojaka u cijeloj biljci, nije iznenađujuće da bi njihov oblik trebao biti sličan cijevima. Pojedine ćelije iz floema povezane su od kraja do kraja, baš kao što mogu biti i dijelovi cijevi. Kako biljka raste, novo vaskularno tkivo diferencirara se u rastućim vrhovima biljke. Novo tkivo je poravnato s postojećim vaskularnim tkivom, održavajući vezu duž biljke.
Vaskularno tkivo u biljkama raspoređeno je u duge, diskretne nizove nazvane vaskularni snopovi. Ovi snopovi uključuju i ksilem i floem, kao i potporne i zaštitne ćelije. Kod stabljika i [[korije]nja], ksilem se obično nalazi bliže unutrašnjosti stabljike, s floemom prema vanjskoj strani stabljike. U stabljikama nekih dikotiledona  u redu Asterales, može se nalaziti i floem koji se nalazi unutar  ksilema.

Između ksilema i floema nalazi se meristem nazvan vaskularni kambij. Ovo tkivo se odvaja od ćelija  koje će postati dodatni ksilem i floem. Taj rast povećava opseg biljke, a ne njenu dužinu. Sve dok vaskularni kambij nastavi da proizvodi nove ćelije, biljka će i dalje rasti snažnije. U stablašicama i drugim biljkama koje razvijaju drvo, vaskularni kambij omogućava širenje provodnog tkiva, što stvara rast drveeta. Budući da ovaj rast ruši epidermu stabljike, drvenaste biljke takođe imaju plutni kambij koji se razvija među floema. Kambij plute stvara zadebljane ćelije pluta da bi zaštitili površinu biljke i smanjili gubitak vode. I proizvodnja drvetaa i proizvodnja plute oblici su sekundarnog rasta.

U listovima, vaskularni snopovi nalaze se među sunđerastim mezofilom. Ksilem je orijentiran prema aksiksalnoj površini lista (obično gornjoj strani), a floem prema abaksiksalnoj površini lista. To je razlog zašto se Aphidae (biljne uši) obično nalaze na donjoj strani listova, a ne na vrhu, jer floem prenosi šećere koje proizvodi biljka i oni su bliže donjoj površini.

## Također pogledajte
*Ksilem
*Floem
*Kambij
*Vaskularna biljka

## Reference
## Vanjski linkovi
*Intro to Plant Structure Contains diagrams of the plant tissues, listed as an outline.

Kategorija:Anatomija biljaka
Kategorija:Fiziologija biljaka
Kategorija:Tkiva
Švicarski svemirski ured

mini|Logo
**Švicarski svemirski ured** (SSO) upravlja nacionalnim svemirskim programom Švicarske. SSO je dio Državnog sekretarijata za obrazovanje, istraživanje i inovacije . Na čelu SSO-a je Renato Krpoun.

Švicarska je članica Evropske svemirske agencije, a aktivno je sudjelovala u razvoju evropskog istraživanja svemira od 1960. Švicarski svemirski ured je otvoren 1998. Uloga SSO-a se proširila na sve aspekte svemirske politike u 2000. godini, kada je novi nacionalni ustav stupio na snagu. 
desno|mini| Claude Nicollier obavlja održavanje na STS-46 1992.

## Područja fokusa 
* Posmatranje Zemlje 
* Svemirska industrija / tehnologija 
* Svemirska navigacija 
* nauka o Svemiru 
* Održiva svemirska logistika 
* Ljudski let u svemir, istraživanje i mikrogravitacija 
* Lanseri 
* Obrazovne aktivnosti

## Uredi 
* Sjedište, CFAS i IKAR: Bern 
* Delegacija u Evropskoj svemirskoj agenciji: Pariz 
* Delegacija pri ESA pri Evropskoj uniji: Bruxelles

## Reference 
Kategorija:Svemirske agencije
Patronimik

**Patronimik (patronim)**, izvedeno je iz novolatinskog: patronymicum  Radin Pavlov > Radin Pavlović.

Na primjer: Milut sin Petra > Milut Petrov > Milut Petrović.

Na primjer: Ibrahim sin Hasana > Ibrahim Hasanov > Ibrahim Hasanović.

U jevrejskim imenima patronimik je sačinjen od izraza ben (nečiji sin) i očeva rođenog imena. U malajskim imenima patronimik se sastoji od izraza bin (nečiji sin) ili binte (nečija kći) ili skraćenice B. ili b. i očeva rođenog imena. U imenima sirijskog porijekla patronimik može početi izrazom bar. U imenima pripadnika arapskih zemalja patronimik (nasab) se sastoji od očeva, a katkad i djedova imena ispred kojega stoji izraz ibn. Kod starih perzijskih imena patronimik počinje izrazima pesar ili pûr (nečiji sin) ili dokhtar (nečija kći).

## Reference 
* Patronimik, http://www.enciklopedija.hr/natuknica.aspx?id=47037
* Patronimik, https://velikirecnik.com/2017/04/05/patronimik/
* Patronimik, http://proleksis.lzmk.hr/40866/ 

Kategorija:Jezik
Filatelija u Luksemburgu

mini|Marka Luksemburga iz 1970. godine
Prva poštanska marka Luksemburga izdata je 15. septembra 1852. godine. Serija od dvije marke prikazuje Wilhelma III, velikog vojvodu od Luksemburga i kralja Nizozemske. Nominalne vrijednosti su 10 centi i 1 srebrni groš. Štampana je u Leizu u Francuskoj. Prva marka izdata je u četiri nijanse crne boje. Druga marka je crveno-smeđe boje, u šest raznih nijansi. Luksemburg je od 1. jula 1875. godine članica Svjetskog poštanskog saveza.Nakon što je Luksemburg bio okupiran od strane njemačkih snaga tokom Drugog svjetskog rata, njemačke marke su se koristile za upotrebu u Luksemburgu 1940. i 1941. Godine 1942. Luksemburg je pripojen u Njemačkoj i koristio je njemačke marke sve do oslobođenja 1944. godine. Luksemburg je nastavio izdavanja poštanske marke u novembru 1944.Telegrafske marke su prvi put izdate u Luksemburgu 1873. godine.

## Galerija 

Datoteka:Luxembourg stamp 1.jpg
Datoteka:Luxembourg stamp 2.jpg
Datoteka:Luxembourg stamp 3.jpg
Datoteka:Luxembourg stamp 4.jpg
Datoteka:Luxembourg stamp 6.jpg
Datoteka:Luxembourg stamp 7.jpg

## Reference 
Kategorija:Filatelija po državama
Filatelija u Litvaniji

mini|Poštanska marka Litvanske SSSR iz 1940. godine
Prve poštanske marke Litvanije izašle su 27. decembra 1918. godine, nakon proglašenja nezavisnosti. Tiskane su dvije marke sa nominalnom vrijednošću od 10 i 15 skatikua. Marke su bile jednostavnog grafičkog rješenja na bijeloj pozadini, crnim obrubom u obliku spojenih krugova i imenom državne pošte i nominalnom vrjednošću. Marke su tiskane u tiražu od 5.000 kompleta. Tiskane su u karnetima 5x4, s tim da su 6 unutrašnjih polja (7-9 i 12-14 polje) bili nazubljeni na sve četiri strane. Ova serija u filatelističkoj terminologiji je poznata pod imenom *Vilnijusko izdanje I* (njemački: *Wilnaer Ausgabe I*). Iste godine 31. decembra izlazi druga serija istog grafičkog rješenja, ali sa debljim tiskom nominalne vrijednosti. Druga serija se sastoji od 6 maraka sa nominalnom vrijednošću 10, 15, 20, 30, 40 i 50 skatikua. Slične marke izlaze i 1919. godine, ali se zbog promijenjenog fonta i drugačijeg obruba nazivaju *Kaunasko izdanje*, kojih su izdana ukupno četiri Pošta Litvanije je sve do sovjetske okupacije 1940. godine izdavala sopstvene marke, i izdato je ukupno 448 raznih izdanja. Pretiskom litvanskih maraka, sovjetska vlast pušta u promet seriju od 8 maraka sa žigom **LTSR** i datumom **1940 VII 21**, što su ujedno i jedine marke Litvanske socijalističke sovjetske republike koje su izdane 21. augusta 1940. godine. Marke su vrijedile do 15. marta 1941. godine, a ulaskom njemačkih trupa, nova vlast izdaje nove marke. Proglašenjem nezavisnosti i otcjepljenjem od Sovjetskog saveza 7. oktobra 1990. godine izlazi serija od četiri marke sa motivom anđela mira, bez nazubljenja, sa nominalnom vrijednošću od 5, 10, 20 i 50 kopejki u četiri razne boje. Marke su tiskane u tiražu od 44.000-2.360.800 i vrijedile su do 28. februara 1941. godine. Narednih godina, pošta Litvanije izdaje nekoliko stotna maraka, sa motivima gradova Litvanije, poznatih osoba, flore i faune, kao i grbova gradova.

Kategorija:Filatelija u Litvaniji
Pink (Srbija)

**RTV Pink** srbijanska je televizija koja je s emitiranjem počela 16. septembra 1994. kao dio grupacije Pink Media Group.

Televizija predstavlja dio regionalne mreže Pink, zajedno sa Pink BH u Bosni i Hercegovini i Pink M u Crnoj Gori. Televizija na svom programu sadrži samostalne televizijske emisije, domaće i strane filmove i serije, kao i druge vrste televizijskog programa.

## Također pogledajte 
* Pink BH
* Pink M

## Reference 
## Vanjski linkovi 
* Zvanični sajt

Kategorija:TV-stanice osnovane 1994.
Kategorija:Srbijanske TV-stanice
Kategorija:Mediji u Beogradu